kardosdrur/scandi-wiki huggingface dataset:
Pleje

Pleje kan referere til følgende discipliner:

 Sygepleje – at beskæftige sig med et sygt menneske uden nødvendigvis at yde denne medicinsk behandling. Traditionelt tilskrevet sygeplejersker, men øves i dag også af andre fagggrupper i Danmark, herunder primært social- og sundhedsuddannelserne.
 Sundhedspleje – den gren af sygeplejen, der beskæftiger sig med spædbørn.
 Veterinærpleje –
 Hjemmepleje – den gren af sygepleje der beskæftiger sig med ældre medborgere i eget hjem. 
 Tandpleje –
 Retspleje –
 Yngelpleje –

Se også 
 Plejer – en nu nedlagt plejefunktion, der primært varetog plejen af patienter på psykiatriske afdelinger.
 Sygeplejer – en nu nedlagt plejefunktion, der primært varetog plejen af patienter på sygehuse. 
 Sygeplejepersonale – en betegnelse, der bredt dækker de faggrupper, der varetager sygepleje. 
 Tandplejer –
 Sygepasser (militær) – en uddannelse i Forsvaret, der indeholder grundelementer af sygepleje.
Royal Opera House

Royal Opera House er et operahus i London. Det kaldes også "Covent Garden" efter området det ligger i, eller bare "The Garden". Bygningen bruges af Royal Opera, Royal Ballet og Orchestra of the Royal Opera House. 

Den nuværende bygning er det tredje operahus på stedet. Det åbnede med en forestilling 18. september 1809. Facaden, foyeren og auditoriet er fra 1858, mens praktisk talt alt andet skriver sig fra en omfattende renovering i 1990'erne.

Operahuse
Bygninger, konstruktioner og anlæg i London
Košice

Košice (tysk: Kaschau, ungarsk: Kassa, latin: Cassovia) er med et indbyggertal på ca. 235.000 den næststørste by i Slovakiet.

Košice ligger i det østlige Slovakiet, i regionen Košice. Den ligger kun 20 kilometer fra grænsen til Ungarn, 80 kilometer fra grænsen til Ukraine og 400 kilometer fra den slovakiske hovedstad Bratislava. Byen har et totalt areal på 242,77 km²

Referencer

Ekstern henvisning 
 Officielt netsted

Byer i Slovakiet
Dansk Hunderegister

Dansk Hunderegister er det lovpligtige, landsdækkende register over hunde i Danmark. 

Dansk Hunderegister er en forening stiftet af Dyrenes Beskyttelse, Den Danske Dyrlægeforening, Dyrenes Dags Komite og Dansk Kennel Klub.

Dansk Hunderegister fører på vegne af Fødevareministeriet det offentlige landsdækkende register over hunde i Danmark.

Eksterne henvisninger
Den officielle hjemmeside for Dansk Hunderegister

Hundeforeninger
Danmarks registre
Royal Albert Hall

Royal Albert Hall er et koncerthus i South Kensington i bydelen Kensington and Chelsea i London. Den er opkaldt efter prins Albert, dronning Victorias ægtefælle og blev indviet den 29. marts 1871. Albert Hall ligger i "museumskvarterene" omkring Kensington Gardens, hvor man også finder Victoria and Albert Museum, Natural History Museum og Science Museum.

I 1890'erne startede dirigenten Henry Woods populære Promskoncerter i Albert Hall. Disse afholdes fortsat om sommeren, med den pompøse afslutningskoncert Last Night of the Proms i september som har et farverigt folkeliv med flag og bannere, og kan derfor minde mere om et sportsarrangement end en koncert.

Albert Hall bliver ofte brugt ved store musikarrangementer, og ikke kun til klassisk musik, men også store pop- og rockkoncerter er blevet holdt her gennem årene. Publikumskapaciteten i den ovale arena er på indtil 9.000 tilskuere, men dagens sikkerhedsbestemmelser tillader ikke at der slippes mere end 7.000 tilskuere ind.

Eurovision song contest 1968 blev afholdt i Royal Albert Hall.

Galleri

Eksterne henvisninger 
 Royal Albert Hall – Officiel website

Bygninger, konstruktioner og anlæg i London
Kultur i London
Koncertsale i Storbritannien
Henry Wood

Sir Henry Wood (3. marts 1869 – 19. august 1944) var en britisk dirigent. Wood formede i 1895 den berømte Promenade Concert som spredte og populariserede kunstmusikken og specielt den britiske. Efter hans død begyndte koncerterne at blive kaldt Henry Wood Promenade Concerts, fra BBC Proms. Henry Wood blev adlet i 1911 for sin kulturelle gerning.

Dirigenter fra Storbritannien
Sjuan

Sjuan er den syvende største kommercielle tv-kanal i Sverige.

Kanalen begyndte at sende 9. marts 2003 via sattelit og kabel-tv. Markedsandelen var i 2007 3,3%.

Sjuan, der har hovedsæde i Stockholm, drives af aktieselskabet TV 4 AB. TV 4 AB er noteret på Stockholmsbörsen. 97% af selskabet ejes af Nordic Broadcasting – et joint venture mellem Proventus og Bonniers. I 2006 omsatte selskabet for 3 mia. kr.

Eksterne henvisninger 
 TV 4's hjemmeside

Tv-kanaler fra Sverige
Etableret i 2003
TV4 AB
Middlesex University

Middlesex University er et universitet i London. Det ligger i og har navn efter det historiske grevskab Middlesex.

Det blev grundlagt i 1973 som Middlesex Polytechnic. I 1992 fik det status som universitet og fik sit nuværende navn. Universitetets forløbere var St Katherine's College og Hornsey School of Arts and Crafts, som blev grundlagt i 1880'erne.

Der er fire almindelige campuser i det nordlige London: Trent Park, Hendon, Enfield, Cat Hill og en speciel campus som er fordelt på flere sygehuse. I 2005 blev der også åbnet en campus for udenlandsstudenter i Dubai, og samme år blev en campus i Tottenham nedlagt.

Universiteter i Storbritannien
Enfield
Uddannelse i London
Žilina

Žilina (på tysk Sillein; på ungarsk Zsolna; på polsk Żylina) er en by i Slovakiet. Byen har et indbyggertal på  indbyggere.

Žilina ligger i det nordvestlige Slovakiet, i regionen Žilina. Den ligger kun 35 kilometer fra grænsen til Tjekkiet og Polen, og 200 kilometer fra den slovakiske hovedstad Bratislava. Byen har et totalt areal på 80,03 km²

Referencer

Noter

Ekstern henvisning 
 Officielt netsted

Byer i Slovakiet
Scott Carson

Scott Paul Carson (født 3. september 1985 i Whitehaven, England) er en engelsk fodboldspiller, der spiller for Manchester city. Han har tidligere spillet for Leeds United, Bursaspor og Liverpool, samt på lejebasis Sheffield Wednesday, Charlton Athletic og Aston Villa.

Carson har (pr. april 2018) spillet fire kampe for Englands landshold.

Eksterne henvisninger 

Fodboldspillere fra England
Deltagere ved verdensmesterskabet i fodbold 2006
Fodboldspillere fra Leeds United F.C.
Fodboldspillere fra Liverpool F.C.
Fodboldspillere fra Sheffield Wednesday F.C.
Fodboldspillere fra Charlton Athletic F.C.
Fodboldspillere fra Aston Villa F.C.
Fodboldspillere fra West Bromwich Albion F.C.
Fodboldspillere fra Wigan Athletic F.C.
Fodboldspillere fra Bursaspor
Banská Bystrica

Banská Bystrica (tysk: Neusohl, ungarsk: Besztercebánya) er en by i Slovakiet. Byen har et indbyggertal på ca. 81.000.

Banská Bystrica ligger i det centralige Slovakiet, i regionen Banská Bystrica. Den ligger kun 210 kilometer fra den slovakiske hovedstad Bratislava og 220 kilometer fra Košice. Byen har et totalt areal på 103,37 km²

Ekstern henvisning 
 Officielt netsted

Byer i Slovakiet
John Terry (fodboldspiller)

John George Terry (født 7. december 1980 i Barking, England) er en engelsk fodboldtræner og tidligere professionel fodboldspiller. Fra 2006 til 2010 og igen fra marts 2011 til februar 2012 var han anfører for det engelske landshold. Han har spillet hele sin seniorkarriere i hovedstadsklubben Chelsea F.C. med undtagelse af et etårigt lejeophold i Nottingham Forest i år 2000.

John Terry er en stærk, stædig og fysisk forsvarsspiller, og han er en fremtrædende leder. Han er dygtig i hovedstødsspillet og kendt for sine aggressive tacklinger, sin positionering og sit blik for spillet, og han bliver betragtet som en af de bedste centrale forsvarsspillere i sin generation. Terry er kåret som UEFA Club Defender of the Year i 2005, 2008 og i 2009,årets spiller i Premier League 2005, og var inkluderet i FIFPro World XI i fem sæsoner i træk fra 2005-2009. Han var også på All-Star holdet til VM 2006, som den eneste englænder på holdet.

Referencer

Eksterne henvisninger 

 

Fodboldspillere fra England
Fodboldspillere fra Chelsea F.C.
Fodboldspillere fra Nottingham Forest F.C.
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Agorafobi

Agorafobi (F40.0 i ICD-10) er en fobi for åbne pladser eller situationer med mange mennesker til stede. Grunden til den bunder i, at personen med agorafobi har angst for at få et panikanfald, hvor der ikke er en hurtig flugtvej til det sikre (hjemmet) eller fra andre mennesker. Ca. fem procent af befolkningen får agorafobi. Hos de fleste bryder sygdommen ud i teenagealderen.

Årsager 

Lidelsen anses for at være både genetisk bestemt og bestemt af opvæksten. Uden behandling bliver agorafobi ofte kronisk, selv om symptomerne i perioder er aftagende – også uden behandling.

Symptomer 

Agorafobi kan bl.a. vise sig som transportskræk, dvs. angstanfald ved rejser i fly, busser og tog. Den angstramte frygter f.eks. at komme til skade uden mulighed for at få hjælp. Agorafobi kan være så alvorlig, at den syge ikke kan forlade hjemmet på grund af angsten.

Blandt de fysiske symptomer er flg. hyppigt forekommende

 Hjertebanken
 Hedeture (eller stærk svedafgivelse)
 Tørhed i munden
 Rysten på hænderne
 Kvalme
 Svimmelhed
 Vejrtrækningsproblemer

Behandling 

Kognitiv terapi er en meget effektiv behandling af agorafobi. Medicin mod depression, f.eks. SSRI kan dæmpe angst, men har forskellige bivirkninger som vægten og er kun nødvendig i svære tilfælde af agorafobi. Psykiatere anbefaler adfærdsterapi, mental træning og psykoterapi. Behandlingsmulighederne er gode, hvis den behandles hurtigt efter sygdommens udbrud.

Forveksling 

Sygdommen kan forveksles med panisk angst og hypokondri.

Referencer

Eksterne henvisninger 
 

Fobier
Knud Tommerup

Knud Tommerup (1664-1730) var en dansk præst

Biografi 
Knud Tommerup blev født i Tommerup (ved Odense), hvor hans far, Jacob Knudsen Fangel (d. 1677), var præst. Han blev student i 1685 fra Odense og i udnævnt 1690 til dansk garnisonspræst i København, hvor man dengang holdt gudstjeneste for soldaterne på Gjethuset. I 1692 blev han magister.

Da Garnisonskirken blev opført i 1706, blev han den første danske sognepræst for kirken. Han var en begavet, kundskabsrig præst som indimellem gav regeringen problemer pga. uregelmæssigheder i sin embedsførelse.

Under pesten 
Knud Tommerup blev mest kendt blandt den bredere befolkning, da han trodsede biskop Christen Worms forbud i juli 1711 under pesten, og modløst flygtede ud på landet, efter at han i en prædiken havde kaldt København et Sodoma og Gomorra og opfordret enhver, som kunne, til at forlade hovedstaden, der ved sin ugudelighed var indviet til ødelæggelse. Han suspenderedes fra embedet, men blev benådet, da han vendte tilbage mod at gøre offentlig afbigt. Dog er det blevet sagt, at denne fortrydelse snarere blev en satire over biskop Worm end en egentlig fortrydelse.

Henrettelser 
Henrettelser var meget hyppige i Tommerups tid, og man mener, at han på embedsvegne har overværet henved 600 eksekutioner.

Hos Helligåndskirken 
Efter at have tjent 36 år som garnisonspræst blev Tommerup i 1726 forflyttet til embedet som sognepræst ved Helligåndskirken. Under Københavns brand 1728 blev kirken ødelagt. Tommerup, der ellers var den rigeste præst i byen, mistede alt, da han havde alle sine værdigenstande opbevaret i kirken. Hans pengegriskhed skal efter sigende have været stor, og der har været mange historier i omløb herom.

Kilder 
 Historisk Tidsskr. III, 532; IV, 117 f.
 Danske Saml. II, 80; IV, 114 f.
 O. Nielsen, Kjøbenhavns Hist. og Beskr. VI.
 Worm, Lex. ov. lærde Mænd.

A. Jantzen.

Præster fra Danmark
Personer i Dansk Biografisk Leksikon
Mittellandkanal

Mittellandkanal er med sine 325,7 km Tysklands længste menneskebyggede vandvej. Kanalen begynder i nærheden af Dortmund fra Dortmund-Ems-kanalen og forbinder Hannover og Wolfsburg til Elben i Magdeburg.

For at undgå unødvendig op- og nedslusning når et fartøj skal krydse en flod, er der bygget akvædukter over både Weser i Minden og over Elben ved Magdeburg. I oktober 2003 blev der indviet en stor akvædukt (Wasserstraßenkreuz Magdeburg) over Elben for at forenkle trafikken til Elbe-Havelkanalen som giver forbindelse til Berlin og Oder, sådan at man kan nå Polen. Forbindelse til Østersøen kan nås via Elb-Lübeckkanalen.

Byggehistorie 
Det blev i 1905 besluttet efter lange og heftige diskussioner, at man ville knytte de nordtyske vandveje sammen.

 1856 – De første planer om kanal fra Ruhrområdet til Elben blev udviklet
 1906 – Byggestart for området Bergeshövede – Hannover
 1915 – Den første etape fra Minden åbnet (da som Ems-Weser-kanalen)
 1916 – Strækningen frem til Hannover blev færdig
 1928 – Indvielse af den såkaldte Hindenburgsluse ved bydelen Anderten i Hannover
 1929 – Tilknytning til havneanlæggene i Peine
 1933 – Tilknytning til havneanlæggene i Braunschweig
 1938 – Sülfeld-slusen bygges færdig, sådan at forbindelsen til Elben blev skabt med løfteanordningerne i Rotensee ved Magdeburg
 1942 – Byggearbejderne bliver indstillet som følge af krigen, sådan at forbindelsen til Elben forbliver kun delvis færdigbygget. 
 1993 – For at knytte det tidligere DDR nærmere det vestlige Tyskland, genoptages bygningen af akvædukter og løfteanordninger
 2001 – Rotensee-slusen færdigbygges og erstatter de tidlige løfteanordninger.
 2003 – Færdiggørelse af akvædukten Wasserstraßenkreuzes Magdeburg over Elben og Hohenwarte-slusen sørger for at kanalen er farbar hele vejen, for første gang siden krigen.

Byer som nås fra kanalen 
 Ibbenbüren
 Osnabrück (sidekanal)
 Bramsche
 Lübbecke
 Minden
 Garbsen
 Hannover
 Sehnde
 Hildesheim (sidekanal)
 Peine
 Salzgitter (sidekanal)
 Braunschweig
 Wolfsburg
 Haldensleben
 Magdeburg

Henvisninger 

Kanaler i Tyskland
Tysklands geografi
Rádio e Televisão de Portugal

RTP (Rádio e Televisão de Portugal) er en national Portugal public service-udbyder af radio og tv.

Eksterne henvisninger 
 RTPs hjemmeside

Tv-stationer
Virksomheder fra Portugal
Radiostationer
Etableret i 1935
Danmarks landshold

Danmarks badmintonlandshold (damer)
 Danmarks badmintonlandshold (mænd)
Danmarks basketballlandshold (kvinder)
Danmarks basketballlandshold (herrer)
 Danmarks curlinglandshold (damer)
 Danmarks curlinglandshold (mænd)
 Danmarks floorballlandshold
 Danmarks fodboldlandshold (damer)
 Danmarks fodboldlandshold (mænd)
 Danmarks håndboldlandshold (damer)
 Danmarks håndboldlandshold (mænd)
 Danmarks ishockeylandshold
 Danmarks skaklandshold
 Danmarks volleyballlandshold (mænd)
 Danmarks volleyballlandshold (damer)
Mordet på Jesse James af kujonen Robert Ford

Mordet på Jesse James af kujonen Robert Ford (originaltitel The Assassination of Jesse James by the Coward Robert Ford) er en moderne westernfilm fra 2007, baseret på Ron Hansens roman fra 1983 af samme navn. Filmen er skrevet og instrueret af Andrew Dominik og har Brad Pitt og Casey Affleck i hovedrollerne.

Handling

Eksterne henvisninger 
 

Film fra 2007
Westernfilm fra USA
Sæbygård (Volstrup Sogn)

Sæbygaard er en herregård i Volstrup Sogn ved Sæby i Frederikshavn Kommune. Siden 1988 har hovedbygningen været Herregårdsmuseet Sæbygård som en selvejende institution under Sæby Museum og siden 2007 under Nordjyllands Kystmuseum.

Historie 

Sæbygaard hørte i middelalderen under Børglum Bispesæde. Ved reformationen overgik gården til kronen, som ved mageskifte 1560 overlod den til admiral Otte Rud og Pernille Oxe. Admiralen døde i svensk fangenskab, så det var Pernille Oxe, der 1576 byggede et større renæssanceanlæg, men kun den senere kraftigt ombyggede hovedbygning er bevaret. Tårnet, der er muret med de karakteristiske kvadersten, menes at være skabt af den nederlandske bygmester Hercules Midow. 
Hovedbygningen er placeret på et kvadratisk voldsted. Adgangen til bygningen sker fra ladegården mod nord. Broen over voldgraven sat i sten er fra 1800-tallet og erstattede en vindebro af træ. Ladegårdens bygninger er fra 1900-tallet, men deres placering svarer omtrent til de oprindelige fra Pernille Oxes dage.

Ejere af Sæbygaard 

(Indtil 1536) Børglum Bispestol
(1536-1560) Kronen
(1560-1565) Otte Knudsen Rud
(1560-1576) Pernille Oxe gift Rud(enke)
(1576-1589) Knud Ottesen Rud (søn)
(1589-1623) Peder Munk (Lange)
(1623-1638) Sophie Pedersdatter Brahe (enke)
 Malte Sehested
(1638-1642) Otte Pedersen Brahe (broder)
(1642-1666) Manderup Brahe (søn)
(1666-1668) Birgitte Trolle (enke)
(1668-1682) Niels Juel
(1682-1698) Holger Pachs
(1698-1723) Elisabeth Bille (enke)
1723 Niels Rosenkrantz
(1723-1735) Lave Beck Arenfeldt (svigersøn)
(1735-1763) Anne Sophie Pachs (enke)
(1763) Elisabeth Bille Arenfeldt (datter)
(1763-1806) Otte Arenfeldt (ægtemand)
(1806) Mette Johanne Juel Reedtz (sønnedatter af Elisabeth B. Arenfeldts søster)
(1806-1820) Jens Karl baron Krag-Juel-Vind (ægtemand)
(1820-1858) Frederik (Frits) Sigfred baron Krag-Juel-Vind-Arenfeldt (søn)
(1858-1867) Preben baron Krag-Juel-Vind-Arenfeldt (broder)
(1867-1878) Sophie Cathrine baronesse Krag-Juel-Vind-Arenfeldt (søster)
(1878-1884) Elisabeth Eleonora Christine baronesse Krag-Juel-Vind-Arenfeldt (søster)
(1884-1909) Christian Ditlev Adolph Arenfeldt (norske linje af Arenfeldt-slægten)
(1909-1947) Julius Frederik Arenfeldt (søn)
1921 Fri ejendom
(1947-1981) Julius Frederik Arenfeldt (søn)
(1981-1988) Julius Frederik Wilhelm Arenfeldt (søn)
(1988-) Herregårdsmuseet Sæbygaard

Herregårde i Hjørring Amt
Stamhuse i Danmark
Fredede slotte og herregårde i Danmark
Gård (Volstrup Sogn)
Nintendo DS Lite

Nintendo DS Lite eller bare DS Lite er en forbedret version af den originale Nintendo DS.

Skærmene er gjort mere lysstærke, stylusen er blevet større.

Referencer 

Mobile spillekonsoller fra Nintendo
Advance Wars: Dual Strike

Advance Wars: Dual Strike er et Nintendo DS spil og efterfølgeren til Advance Wars og Advance Wars 2: Black Hole Rising. 

Spillet er et turbaseret strategispil, hvor det hele kan styres med stylusen. Det blev udgivet i Europa den 30. september 2005.

Eksterne henvisninger 
 

Computerspil fra 2005
Strategispil
Nintendo DS-spil
Trenčín

Trenčín (på tysk Trentschin; på ungarsk Trencsén) er en by i Slovakiet. Byen har et indbyggertal på ca. 57.000.

Žilina ligger i det nordvestlige Slovakiet, i regionen Trenčín. Den ligger kun 20 kilometer fra grænsen til Tjekkiet, og 120 kilometer fra den slovakiske hovedstad Bratislava. Byen har et totalt areal på 82 km²

Referencer

Noter

Ekstern henvisning 
 Officielt netsted

Byer i Slovakiet
Johannes Due

Johannes Due (født 17. april 1949 i Sønder Bjert) er en dansk erhvervsleder, forhenværende administrerende direktør i Sygeforsikringen Danmark.

Johannes Due er desuden formand for bestyrelsen for Syddansk Universitet. Han var desuden formand for Strukturkommissionen, der kom med et forslag til en kommunalreform.

Han er tillige medlem af Falcks bestyrelse, ligesom han er formand for bestyrelserne for Forsikringsselskabernes Data Central og Danmarks Fødevare- og Veterinærforskning.

Erhvervsfolk fra Danmark
Personer i Kraks Blå Bog
Zvolen

Zvolen (på tysk Altsohl; på ungarsk Zólyom) er en by i Slovakiet. Byen har et indbyggertal på ca. 43.000.

Zvolen ligger i det centralige Slovakiet, i regionen Banská Bystrica. Den ligger kun 190 kilometer fra den slovakiske hovedstad Bratislava og 215 kilometer fra Košice. Byen har et totalt areal på 98,73 km².

Ekstern henvisning 
 Officielt netsted

Byer i Slovakiet
Tony Chapman

Tony Chapman spillede i de tidlige 1960'ere trommer i bandet The Rolling Stones, før der var nogle permanente bandmedlemmer. Han optrådte i 1962 sammen med bandet, inklusiv en koncert på Sidcup Art College, Bexley, hvilket Keith Richards havde gået på, og det var enten ham eller Mick Avory der var trommeslageren på The Rolling Stones første officielle koncert den 12. juli 1962 på Marquee Club i London. Han var også den person som Bill Wyman snakkede med og blev bandets bassist, efter han forlod sit eget band The Cliftons.

Trommeslagere fra England
Medlemmer af The Rolling Stones
Minden

Minden er en by i den tyske delstat Nordrhein-Westfalen. Den er hovedbyen i kreis Minden-Lübbecke.

Geografi 
Minden ligger hvor floden Weser krydser Mittellandkanal nedenfor slugten Porta Westfalica. Byen ligger 40 km nordøst for Bielefeld, 55 km vest for Hannover, 100 km syd for Bremen og 40 km øst for Osnabrück.

Mindens bydele 
Minden er opdelt i 19 bydele:

Nabobyer

Venskabsbyer 
  Gladsaxe (Danmark) -- siden 1968
  London (Sutton) (United Kingdom) -- siden 1968
  Charlottenburg-Wilmersdorf (Berlin, -- siden 1968
  Gagny (Frankrig) -- siden 1976
  Tangermünde (Sachsen-Anhalt,) -- siden 1990
  Hrodna (Hviderusland) -- siden 1991

Historie 
Minden er kendt tilbage til 798, da Karl den Store holdt et møde på stedet.

I de følgende århundreder blev Minden et kulturelt center i regionen. Henrik Løves bryllup foregik i Mindens domkirke i 1168. Minden var medlem af Hanseforbundet og residensby for Bispedømmet Minden, som var en væsentlig magt i det Tysk-romerske rige.

Efter den westfalske fred i 1648 området under Brandenburg.

I Syvårskrigen foregik Slaget ved Minden lige i nærheden.

Under anden verdenskrig blev der bygget store fabriksanlæg ind i bjergene i nærheden Minden for at beskytte disse mod bombeangreb. Fabrikkerne blev i stor udstrækning bemandet af slavearbejdere fra koncentrationslejren Neuengamme sydøst for Hamburg. Efter krigen blev fabrikken demonteret og bjerganlæggene afspærret.

Minden blev udsat for omfattende bombning under krigen, som også ødelagde akvædukten i den vigtige Mittellandkanal, som forbinder Elben med Rhinen.

Billedgalleri

Kendte personer fra Minden 
 Meister Bertram
 Friedrich Wilhelm Bessel
 Franz Boas
 Edelgard Bulmahn
 Peter Hahne
 Karoline von Humboldt
 Sabine Leutheusser-Schnarrenberger
 Gertrud von le Fort
 Otto Wilhelm Graf von Königsmarck
 Michael S. Kurth see Curse (rapper)
 Pauline von Mallinckrodt
 Eberhard von Reck
 Freiherr Ludwig von Vincke

Eksterne henvisninger 

 Mindens historie 
 Tidslinje 
 Panorama af Minden (360°)

Byer i Nordrhein-Westfalen
Hanse
London boroughs

London boroughs er 32 boroughs (administrative distrikter) i Greater London. Tolv boroughs udgør indre London, som er den egentlige London by, mens de resterende tyve udgør ydre London. 

Fra 1986 til 2000 var der ingen central myndighed i London, så hvert borough fungerede i praksis som selvstændige byer. I 2000 blev Greater Londons myndigheder, med borgmesteren og London Assembly ("Londonforsamlingen") indført. 

City of London er ikke et borough, men en selvstændig by og et grevskab.

Kort 

 Boroughs
Englands subnationale enheder
Tchads statsoverhoveder

Dette er en liste over Tchads statsoverhoveder.

 
Statsoverhoveder efter land
Super Tuesday

Super Tuesday er en tirsdag i det tidlige februar eller marts, hvor en stor del af USA's stater holder primærvalg i de år, hvor der er præsidentvalg. På Super Tuesday vælges omkring halvdelen af de delegerede, der afgør hvilken kandidat, der nomineres fra Demokraterne og Republikanerne. Dagen har derfor stor betydning i valgkampen.

Kilder 

Præsidentvalg i USA
Kensington and Chelsea

Kensington and Chelsea (eg. The Royal Borough of Kensington and Chelsea) er en bydel i den vestlige del af det indre London. Den blev oprettet i 1965 ved at bydelene Kensington og Chelsea blev slået sammen. På grund af at flere kongelige residenser ligger indenfor bydelen kaldes den en "Royal Borough", mens andre bydele kaldes "London Borough".

Med en befolkningstæthed på over 13.000 pr. km² er bydelen den tættest befolkede administrative enhed i Storbritannien.

Steder i bydelen 

 Brompton med Brompton Road
 Chelsea
 Earls Court
 Holland Park
 Kensington
 North Kensington
 Notting Hill
 South Kensington
 West Brompton